આ અંગે પોલીસ સૂત્રો પાસેથી પ્રાપ્ત થતી માહિતી અનુસાર સુરત જિલ્લાના બારડોલી તાલુકાનાં બાલ્દા ગામે વાડી ફળિયામાં રહેતા જયેશભાઈ રમેશભાઈ ચૌધરી (33) નાઓને છેલ્લા ચાર વર્ષથી ટી.બી ની બીમારી હતી. જેની સારવાર ચાલી રહી હતી જોકે આ બીમારીથી જયેશ ચૌધરી કંટાળી ગયો હતો. જેથી મંગળવારના રોજ મળસ્કે 2:30 કલાકે પોતાના ઘરે ગળામાં જાતે જ બ્લેડ મારી દેતા લોહી લુહાણ હાલતમાં 108 એમ્બ્યુલન્સમાં સારવાર માટે વ્યારાની સિવિલ હોસ્પીટલમાં ખસેડવામાં આવ્યો હતો. જ્યાં તેનું સારવાર દરમ્યાન મોત નીપજયું હતું બનાવ અંગે જયેશ ચૌધરીના બનેવી ઉમેશચંદ્ર મહેન્દ્રભાઇ ચૌધરીએ બારડોલી પોલીસ મથકે જાણ કરતાં પોલીસે અકસ્માત મોતનો ગુનો નોંધી આગળની કાર્યવાહી હાથ ધરી છે.